techiaith/cofnodycynulliad_en-cy huggingface dataset:
English: Well, the Welsh Government, of course, has just announced a settlement of 2.3 per cent to Wrexham County Borough Council, the second lowest in Wales. And, as you've just said, this is partially based on new population projections for the county. Now, if these new projections are correct, namely that the population is static, rather than increasing significantly, why is the planning department of your Government insisting that the local development plan in Wrexham has to deal with a significant increase in population? There is a grave inconsistency here at a time when we need consistency and fair play so that councils can plan for the future. So, perhaps you could tell us, First Minister, which department of your Government is right here, the department that says of Wrexham that the population is static or the department that says that the population is increasing substantially.
Welsh: Wel, mae Llywodraeth Cymru, wrth gwrs, newydd gyhoeddi setliad o 2.3 y cant i Gyngor Bwrdeistref Sirol Wrecsam, yr ail setliad isaf yng Nghymru. Ac fel roeddech chi'n dweud nawr, mae hwnnw'n rannol seiliedig ar asesiadau newydd o boblogaeth y sir. Nawr, os ydy'r asesiadau newydd yma'n gywir, sef bod poblogaeth y sir yn statig, yn hytrach na'n codi'n sylweddol, pam fod adran gynllunio eich Llywodraeth chi yn mynnu bod y cynllun datblygu lleol yn Wrecsam yn gorfod delio â chynnydd sylweddol yn y boblogaeth? Mae yna anghysondeb difrifol yn fan hyn ar amser, wrth gwrs, pan fod angen cysondeb a chwarae teg er mwyn i gynghorau allu cynllunio at y dyfodol. Felly, efallai y gallwch chi ddweud wrthon ni, Brif Weinidog, pa adran o'ch Llywodraeth chi sy'n gywir yn fan hyn, yr adran sy'n dweud am Wrecsam fod y boblogaeth yno yn statig, neu'r adran sy'n dweud fod y boblogaeth yno'n cynyddu'n sylweddol.
English: Well, Llywydd, I think the Member is mixing up two different sorts of calculations for two different purposes, derived in two different ways. The way that the local government settlement is brought about is the way that I described in my first answer: there is a formula, the formula is agreed with local government here in Wales, the formula is independently verified by the distribution sub-group, which has prominent academics on it who certify every year that the formula has been fairly and accurately applied. Every year, there are local authorities that find themselves gaining because of the way in which factors within the formula move, and there will be local authorities that find themselves not gaining in the way that they would want. But while the formula remains as it is, and as I've always said in the time that I've been responsible for it, if there are proposals that local authorities in Wales can agree on that they wish to bring forward that would allow the formula to be reformed, then of course the Welsh Government will engage in this. But while the formula has the support, as it does, of the Welsh Local Government Association, and while it is based on objective data, independently verified, then we all have to learn to live with it in the years that it suits us and the years when it doesn't.
Welsh: Wel, Llywydd, rwy'n credu bod yr Aelod yn cymysgu dau wahanol fath o gyfrifiadau at ddau wahanol ddiben, y deuir atynt mewn dwy wahanol ffordd. Y ffordd y caiff y setliad llywodraeth leol ei gyflwyno yw'r ffordd a ddisgrifiais yn fy ateb cyntaf: ceir fformiwla, cytunir ar y fformiwla gyda llywodraeth leol yma yng Nghymru, caiff y fformiwla ei dilysu yn annibynnol gan yr is-grŵp dosbarthu, sydd ag academyddion blaenllaw yn rhan ohono sy'n ardystio bob blwyddyn bod y fformiwla wedi ei chymhwyso yn deg ac yn gywir. Bob blwyddyn, ceir awdurdodau lleol sy'n eu canfod eu hunain yn ennill oherwydd y ffordd y mae ffactorau o fewn y fformiwla yn symud, a bydd awdurdodau lleol a fydd yn canfod nad ydyn nhw'n elwa yn y modd y bydden nhw yn ei ddymuno. Ond tra bod y fformiwla yn aros fel ag y mae, ac fel yr wyf i wedi ei ddweud erioed yn yr amser yr wyf i wedi bod yn gyfrifol amdani, os oes cynigion y gall awdurdodau lleol yng Nghymru gytuno arnyn nhw y maen nhw'n dymuno eu cyflwyno a fyddai'n caniatáu i'r fformiwla gael ei diwygio, yna wrth gwrs bydd Llywodraeth Cymru yn ymgysylltu â hyn. Ond tra bod gan y fformiwla gefnogaeth, fel sydd ganddi, Cymdeithas Llywodraeth Leol Cymru, a thra ei bod yn seiliedig ar ddata gwrthrychol, wedi'u dilysu yn annibynnol, yna mae'n rhaid i bob un ohonom ni ddysgu i fyw gyda hi yn y blynyddoedd y mae'n gweddu i ni a'r blynyddoedd pan nad yw'n gweddu i ni.
English: Because the formula has such wide anomalies, it needs a Government to take leadership, because you can never have agreement between winners and losers within the WLGA. Under your Welsh Government's provisional local government settlement, north Wales councils are again losing out with an average 3.4 per cent increase compared to 4.1 per cent in south Wales and 5.6 per cent for top place, Newport, and as we heard, Wrexham receiving just 2.3 per cent. However, Conwy, which again receives a below-average increase, has the highest proportion of its population in the oldest age group of all Welsh counties, with Anglesey also receiving a below-average increase not far behind in third position out of 22, and every north Wales county having a higher proportion of its population in the oldest age group than Newport - second from bottom - and Cardiff, bottom. How can your formula justify this, despite the weekly statements and protestations in this Senedd highlighting the rights and needs of older people and the need to meet and fund these?
Welsh: Oherwydd bod gan y fformiwla anghysondebau mor eang, mae hi angen Llywodraeth i'w harwain, oherwydd ni allwch chi byth gael cytundeb rhwng enillwyr a chollwyr o fewn CLlLC. O dan setliad llywodraeth leol dros dro Llywodraeth Cymru, mae cynghorau'r gogledd unwaith eto ar eu colled gyda chynnydd o 3.4 y cant ar gyfartaledd o'i gymharu â 4.1 y cant yn y de a 5.6 y cant ar gyfer y prif le, Casnewydd, ac fel y clywsom, Wrecsam yn derbyn dim ond 2.3 y cant. Fodd bynnag, Conwy, sydd unwaith eto yn cael cynnydd is na'r cyfartaledd, sydd â'r gyfran uchaf o'i phoblogaeth yn y grŵp oedran hynaf o holl siroedd Cymru, gydag Ynys Môn hefyd yn cael cynnydd is na'r cyfartaledd nad yw ymhell ar ei hôl hi yn y trydydd safle allan o 22, a phob sir yn y gogledd â chyfran uwch o'i phoblogaeth yn y grŵp oedran hynaf na Chasnewydd - sy'n ail o'r gwaelod - a Chaerdydd, ar y gwaelod. Sut gall eich fformiwla gyfiawnhau hyn, er gwaethaf y datganiadau a'r protestiadau wythnosol yn y Senedd hon sy'n tynnu sylw at hawliau ac anghenion pobl hŷn a'r angen i ddiwallu ac ariannu'r rhain?
English: Well, Llywydd, as the Member well knows, this is not the Welsh Government's formula; this is the formula that is agreed with local government in Wales.
Welsh: Wel, Llywydd, fel y mae'r Aelod yn gwybod yn iawn, nid fformiwla Llywodraeth Cymru yw hon; dyma'r fformiwla y cytunir arni gyda llywodraeth leol yng Nghymru.
English: It is a Welsh Government formula.
Welsh: Fformiwla Llywodraeth Cymru yw hi.
English: And I hear what he says, and actually, he is very disrespectful of local government when he claims that it's impossible for them to do a job in this area, so somebody else must take it away from them. We every year sit down with a distribution sub-group, the body of experts that gives us advice; that goes to a group of politicians, the finance sub-group on which local authorities are represented from north Wales as well as everywhere else. The Welsh Government responds to the recommendations of that group. When I was the Minister for local government and finance, Llywydd, in 2017-18, I remember sitting in that finance sub-group when a report on reform of the personal social services data was discussed. That reform had the effect over two years of moving money away from urban south Wales to rural areas in mid, west and north Wales. That was recommended by the distribution sub-group, and despite the fact that most Members of the finance sub-group would see their own local authorities lose out, it was agreed by that group as well. That's the nature of the formula; you update it, you update it objectively, you use the best data you can, and you implement it, and you implement it in a way that does not look to see where the implementation lands geographically; you look to make sure that it is fair, objective, and defensible, right across Wales.
Welsh: A chlywaf yr hyn y mae'n ei ddweud, ac mewn gwirionedd, mae'n amharchus iawn tuag at lywodraeth leol pan fydd yn honni ei bod hi'n amhosibl iddyn nhw gyflawni swyddogaeth yn y maes hwn, felly mae'n rhaid i rywun arall ei chymryd oddi arnyn nhw. Rydym ni'n eistedd i lawr bob blwyddyn gydag is-grŵp dosbarthu, y corff o arbenigwyr sy'n rhoi cyngor i ni; mae hwnnw yn mynd at grŵp o wleidyddion, yr is-grŵp cyllid y cynrychiolir awdurdodau lleol arno o'r gogledd yn ogystal â phob man arall. Mae Llywodraeth Cymru yn ymateb i argymhellion y grŵp hwnnw. Pan oeddwn i'n Weinidog llywodraeth leol a chyllid, Llywydd, yn 2017-18, rwy'n cofio eistedd yn yr is-grŵp cyllid hwnnw pan drafodwyd adroddiad ar ddiwygio'r data gwasanaethau cymdeithasol personol. Cafodd y diwygiad hwnnw yr effaith dros ddwy flynedd o symud arian i ffwrdd o dde Cymru drefol i ardaloedd gwledig yn y canolbarth, y gorllewin a'r gogledd. Argymhellwyd hynny gan yr is-grŵp dosbarthu, ac er gwaethaf y ffaith y byddai'r rhan fwyaf o Aelodau'r is-grŵp cyllid yn gweld eu hawdurdodau eu hunain ar eu colled, fe'i cytunwyd gan y grŵp hwnnw hefyd. Dyna natur y fformiwla; rydych chi'n ei diweddaru, rydych chi'n ei diweddaru yn wrthrychol, rydych chi'n defnyddio'r data gorau y gallwch chi, ac rydych chi'n ei gweithredu, ac rydych chi'n ei gweithredu mewn ffordd nad yw'n ceisio gweld lle mae'r gweithrediad yn glanio yn ddaearyddol; rydych chi'n ceisio gwneud yn siŵr ei bod yn deg, yn wrthrychol ac yn amddiffynadwy, ledled Cymru.
English: Llywydd, I thank the Member. The Welsh Government's strategy is to support innovation in both the statutory and third sectors in Cardiff, and then to work with successful initiatives that demonstrate the potential to help tackle food insecurity on a wider scale.
Welsh: Llywydd, diolchaf i'r Aelod. Strategaeth Llywodraeth Cymru yw cefnogi arloesedd yn y sector statudol a'r trydydd sector yng Nghaerdydd, ac yna gweithio gyda mentrau llwyddiannus sy'n dangos y potensial i helpu i fynd i'r afael ag ansicrwydd bwyd ar raddfa ehangach.
English: First Minister, this is a very important area, and I've been very impressed by the food co-operatives that established food clubs whereby members for a modest fee get access to a wide range of fresh fruit and vegetables. But also, they're given the chance to improve their cooking skills if that is required, and indeed, when the pandemic is over and we can meet socially again, meet to share their experiences and prepare food together - skills, then, that obviously they take to their households. These sorts of innovations I think have a lot to recommend them, because I think there's a natural desire to eat well, and cooking, when you have the skills, is not the chore that it can present itself as, if you really don't know how to tackle a lot of the food substances that are available to you.
Welsh: Prif Weinidog, mae hwn yn faes pwysig iawn, ac mae'r mentrau bwyd cydweithredol a sefydlodd glybiau bwyd lle mae aelodau yn cael mynediad at amrywiaeth eang o ffrwythau a llysiau ffres am bris rhesymol wedi creu argraff fawr arnaf i. Ond hefyd, rhoddir cyfle iddyn nhw wella eu sgiliau coginio os oes angen, ac yn wir, pan fydd y pandemig ar ben ac y gallwn ni gyfarfod yn gymdeithasol unwaith eto, cyfarfod i rannu eu profiadau a pharatoi bwyd gyda'i gilydd - sgiliau, felly, y maen nhw'n amlwg yn eu trosglwyddo i'w haelwydydd. Mae gan y mathau hyn o ddatblygiadau arloesol lawer i'w hargymell yn fy marn i, oherwydd rwy'n credu bod awydd naturiol i fwyta'n dda, ac nid yw coginio, pan fydd gennych chi'r sgiliau, y baich y gall ymddangos i fod, os nad ydych chi wir yn gwybod sut i fynd i'r afael â llawer o'r sylweddau bwyd sydd ar gael i chi.
English: Well, Llywydd, I think David Melding makes a very important point that the natural human instinct is to share food and to use the sharing of food as the basis for social interaction. I'm sure I'm not the only Member of the Senedd who ate a virtual Christmas dinner this year with family members far away in Wales, and great as it is to see people even in that way, it's no substitute for what David Melding talked about - about people getting around the table together and sharing a meal. But I think his first example - what he talked about in relation to food co-operatives - is very important. The pantry scheme that I referred to, answering Jenny Rathbone, is just an example of that. Everybody pays £5 into the scheme and then is able to draw food out of the collective stock. And while foodbanks do a fantastic job, sad as it is to require that job to be done, what the pantry scheme does is to get over that sense that people who use foodbanks have of being dependent on them, of being in a client relationship. With the pantry, you're a member, as you are in a co-op, and you've paid in and you take out of it by right, and that changes the whole dynamic. And more developments of that sort would have benefits of the sort that David Melding referred to, but they would have wider benefits as well in giving people that sense of social worth and dignity, which we, I know, would both wish to see.
Welsh: Wel, Llywydd, rwy'n credu bod David Melding yn gwneud pwynt pwysig iawn mai'r reddf ddynol naturiol yw rhannu bwyd a defnyddio'r broses o rannu bwyd fel sail ar gyfer rhyngweithio cymdeithasol. Rwy'n siŵr nad fi yw'r unig Aelod o'r Senedd a wnaeth fwyta cinio Nadolig rhithwir eleni gydag aelodau o'r teulu ymhell i ffwrdd yng Nghymru, ac er ei bod hi'n wych gweld pobl hyd yn oed yn y ffordd honno, nid yw cystal â'r hyn y soniodd David Melding amdano - am bobl yn dod o amgylch y bwrdd gyda'i gilydd ac yn rhannu pryd o fwyd. Ond rwy'n credu bod ei enghraifft gyntaf - yr hyn y soniodd amdani o ran mentrau bwyd cydweithredol - yn bwysig iawn. Mae'r cynllun pantri y cyfeiriais ato, wrth ateb Jenny Rathbone, yn enghraifft o hynny. Mae pawb yn talu £5 i mewn i'r cynllun ac yna'n cael tynnu bwyd allan o'r stoc gyfunol. Ac er bod banciau bwyd yn gwneud gwaith gwych, er ei bod yn drist bod angen i'r gwaith hwnnw gael ei wneud, yr hyn y mae'r cynllun pantri yn ei wneud yw cael dros y synnwyr hwnnw sydd gan bobl sy'n defnyddio banciau bwyd o fod yn ddibynnol arnyn nhw, o fod mewn perthynas cleient. Gyda'r pantri, rydych chi'n aelod, gan eich bod chi mewn menter gydweithredol, ac rydych chi wedi talu i mewn ac rydych chi'n tynnu allan ohono drwy hawl, ac mae hynny yn newid y ddeinameg gyfan. A byddai gan fwy o ddatblygiadau o'r math hwnnw fanteision o'r math y cyfeiriodd David Melding atyn nhw, ond byddai ganddyn nhw fanteision ehangach hefyd o ran rhoi i bobl y synnwyr hwnnw o werth ac urddas cymdeithasol, y byddai'r ddau ohonom ni, mi wn, yn dymuno ei weld.
English: I thank the Member for that question, Llywydd. Thanks to the fantastic - . I do beg your pardon, Llywydd; I'm turning over too many pages here. It's shameful that our young people will be excluded from the Erasmus programme, the largest international exchange programme in history, will no longer be able to live and work easily in the EU 27, and will suffer from the economic fallout of the UK Government's approach to Brexit.
Welsh: Diolchaf i'r Aelod am y cwestiwn yna, Llywydd. Diolch i'r - . Mae'n ddrwg iawn gen i, Llywydd; rwy'n troi gormod o dudalennau yn y fan yma. Mae'n gywilyddus y bydd ein pobl ifanc yn cael eu heithrio o raglen Erasmus, ni fydd y rhaglen gyfnewid ryngwladol fwyaf mewn hanes bellach yn gallu byw a gweithio yn rhwydd yn 27 yr UE, a bydd yn dioddef o ganlyniad economaidd dull Llywodraeth y DU o ymdrin â Brexit.
English: Thank you, First Minister, and, as you know, I've spoken before in the Senedd about how, as a young person from a deprived community who'd never even had a foreign holiday before, I was able to study at the University of Paris thanks to funding and support from the Erasmus programme. There seems to be little doubt that the Turing programme will be a very inferior successor, and there are real fears that, thanks to the UK Government's spiteful, self-defeating and totally unnecessary decision to withdraw from Erasmus+, many young people in Wales will lose out, especially those who are most disadvantaged. Now, there has been some speculation that a way can be found to enable young people in Wales and Scotland to continue to participate in Erasmus, which is something I wholeheartedly welcome. Can the First Minister update the Senedd on any discussions in this regard, and can he assure me that he will pursue every possible avenue to enable Welsh young people to continue to participate in this life-changing scheme?
Welsh: Diolch, Prif Weinidog, ac, fel y gwyddoch, rwyf i wedi siarad o'r blaen yn y Senedd am sut, fel person ifanc o gymuned ddifreintiedig nad oedd erioed wedi cael gwyliau tramor o'r blaen, i mi gael cyfle i astudio ym Mhrifysgol Paris diolch i gyllid a chefnogaeth gan raglen Erasmus. Mae'n ymddangos nad oes fawr o amheuaeth y bydd rhaglen Turing yn olynydd israddol iawn, a cheir ofnau gwirioneddol, diolch i benderfyniad sbeitlyd, hunandrechol a chwbl ddiangen Llywodraeth y DU i dynnu yn ôl o Erasmus+, y bydd llawer o bobl ifanc yng Nghymru ar eu colled, yn enwedig y rhai hynny sydd fwyaf difreintiedig. Nawr, bu rhywfaint o sôn y gellir dod o hyd i ffordd o alluogi pobl ifanc yng Nghymru a'r Alban i barhau i gymryd rhan yn Erasmus, sy'n rhywbeth yr wyf i'n ei groesawu yn wresog. A all y Prif Weinidog roi'r wybodaeth ddiweddaraf i'r Senedd am unrhyw drafodaethau yn hyn o beth, ac a all ef fy sicrhau y bydd yn mynd ar drywydd pob llwybr posibl i alluogi pobl ifanc Cymru i barhau i gymryd rhan yn y cynllun hwn sy'n newid bywydau?
English: Well, Llywydd, there have been fantastic efforts by all those involved in delivering the vaccination programme here in Wales at a rapid and an accelerating pace. In the Aneurin Bevan University Health Board, 72 GP practices are participating in the programme right across the board's area, including all the GP surgeries in Caerphilly county borough.
Welsh: Wel, Llywydd, cafwyd ymdrechion gwych gan bawb sy'n gysylltiedig â chyflawni'r rhaglen frechu yma yng Nghymru ar gyfradd gyflym ac sy'n cyflymu. Ym Mwrdd Iechyd Prifysgol Aneurin Bevan, mae 72 o feddygfeydd teulu yn cymryd rhan yn y rhaglen ar draws ardal gyfan y bwrdd, gan gynnwys yr holl feddygfeydd teulu ym mwrdeistref sirol Caerffili.
English: I agree; I think the Aneurin Bevan health board has pulled out all the stops. It's been absolutely incredible to see a vaccine programme start from absolute scratch to what they're producing at the moment, which is 77 per cent of 80-year-olds have been vaccinated. That's probably gone up since the session started today. The concern of a few residents I've been in touch with has been with regard to queuing outside the centres, and one problem is that those people who have to catch buses from areas like Senghenydd, Abertridwr and Nelson will find that they have no choice but to arrive early, because that's how the buses work. I've been in touch with Caerphilly council, who are looking into community transport to try and deliver a better transport service directly to the centre for people. Caerphilly council have got back to me and have said they are investigating those options and would like to run it, also, on a regional basis. Will the First Minister, in recognising the huge progress that's made, also give some support to community transport provision to mass vaccination centres?
Welsh: Rwy'n cytuno; rwy'n credu bod bwrdd iechyd Aneurin Bevan wedi rhoi pob gewyn ar waith. Mae wedi bod yn gwbl anhygoel gweld rhaglen frechu yn dechrau o ddim i'r hyn y maen nhw'n ei gynhyrchu ar hyn o bryd, sef bod 77 y cant o bobl 80 oed wedi cael eu brechu. Mae'n debyg bod hynny wedi cynyddu ers i'r sesiwn ddechrau heddiw. Pryder rhai trigolion yr wyf i wedi bod mewn cysylltiad â nhw fu ynghylch ciwio y tu allan i'r canolfannau, ac un broblem yw y bydd y bobl hynny y mae'n rhaid iddyn nhw ddal bysiau o ardaloedd fel Senghennydd, Abertridwr a Nelson yn canfod nad oes ganddyn nhw unrhyw ddewis ond cyrraedd yn gynnar, oherwydd dyna sut mae'r bysiau yn gweithio. Rwyf i wedi bod mewn cysylltiad â chyngor Caerffili, sy'n ymchwilio i gludiant cymunedol i geisio darparu gwell gwasanaeth cludiant yn syth i'r ganolfan i bobl. Mae cyngor Caerffili wedi dod yn ôl ataf ac wedi dweud eu bod nhw'n ymchwilio i'r dewisiadau hynny ac yr hoffen nhw ei redeg, hefyd, ar sail ranbarthol. A wnaiff y Prif Weinidog, gan gydnabod y cynnydd enfawr sydd wedi ei wneud, hefyd roi rhywfaint o gefnogaeth i ddarpariaeth o gludiant cymunedol i ganolfannau brechu torfol?
English: Llywydd, the Welsh Government continues to fund services that provide advice and assistance to EU citizens in Wales. This includes support with making applications for settled status, and other general and specialist advice, covering a wide range of issues, from social welfare benefits to employment and workplace matters.
Welsh: Llywydd, mae Llywodraeth Cymru yn parhau i ariannu gwasanaethau sy'n rhoi cyngor a chymorth i ddinasyddion yr UE yng Nghymru. Mae hyn yn cynnwys cymorth i wneud ceisiadau am statws preswylydd sefydlog, a chyngor cyffredinol ac arbenigol arall, sy'n ymdrin ag amrywiaeth eang o faterion, o fudd-daliadau lles cymdeithasol i faterion cyflogaeth a gweithle.
English: Thank you for that answer, First Minister. As you know, Wales is home, and has been for some time, to people from right across the EU; they've established their families here, brought their families up, they've rooted themselves in our culture in Wales, and, I have to say, have enriched it with theirs as well. Many of them have worked throughout this pandemic to keep our key services running, and yet - and yet - we know that there are still too many who've not yet applied for settled status. So, with the slightly worrying development last week that the UK Government is offering, bizarrely, financial incentives to EU citizens to leave the UK, will you ensure that we are doing all that we can in Wales and all that you can as a Welsh Government to ensure that EU citizens living here are aware of their rights, aware of how to secure settled status, and, crucially, are told clearly that this is their home and they're very, very welcome here?
Welsh: Diolch am yr ateb yna, Prif Weinidog. Fel y gwyddoch chi, mae Cymru yn gartref, ac wedi bod ers cryn amser, i bobl o bob rhan o'r UE; maen nhw wedi sefydlu eu teuluoedd yma, wedi magu eu teuluoedd, maen nhw wedi gwreiddio eu hunain yn ein diwylliant yng Nghymru, ac, mae'n rhaid i mi ddweud, wedi ei gyfoethogi gyda'u diwylliant hwythau hefyd. Mae llawer ohonyn nhw wedi gweithio drwy gydol y pandemig hwn i gadw ein gwasanaethau allweddol yn rhedeg, ac eto - ac eto - rydym ni'n gwybod bod gormod o hyd nad ydyn nhw wedi gwneud cais am statws preswylydd sefydlog hyd yn hyn. Felly, gyda'r datblygiad sy'n peri pryder braidd yr wythnos diwethaf bod Llywodraeth y DU yn cynnig, yn rhyfedd iawn, cymhellion ariannol i ddinasyddion yr UE adael y DU, a wnewch chi sicrhau ein bod ni'n gwneud popeth o fewn ein gallu yng Nghymru a phopeth o fewn eich gallu chi fel Llywodraeth Cymru i sicrhau bod dinasyddion yr UE sy'n byw yma yn ymwybodol o'u hawliau, yn ymwybodol o sut i sicrhau statws preswylydd sefydlog, ac, yn hollbwysig, y dywedir wrthyn nhw yn glir mai dyma eu cartref a bod croeso mawr iawn iddyn nhw yma?